গুমৰাগ নৃত্য, ঐনিতম, ঢোলৰ শব্দৰে উখল-মাখল পৰিৱেশৰ সৃষ্টি হৈছে মাজুলীৰ জেংৰাইমূখৰ খেৰকটীয়া নদীৰ পাৰ। বৃহস্পতিবাৰৰ পৰা আৰম্ভ হ'ব সপ্তম সংখ্যক মিচিং যুৱ মহোৎসৱ।
চাৰিদিনীয়া বৰ্ণাঢ্য কাৰ্যসূচীৰে মাজুলী জেংৰাইমুখৰ খেৰকটীয়া নৈৰ পাৰত অনুষ্ঠিত হ'ব লগা সপ্তম সংখ্যক মিচিং যুৱ মহোৎসৱৰ বাবে আটক ধুনীয়াকৈ সাজি উলিওৱা হৈছে বৃহৎ চাংঘৰৰ লগতে মণ্ডপ।
আজি প্ৰস্তুতিমূলকভাৱে মাজুলীৰ কাৰ্কিচুক কৃষ্টি দল, বালি জকাইবোৱা কৃষ্টি দল, অবিভক্ত জেংৰাইমুখ কৃষ্টি দল, সপ্তম সংখ্যক মিচিং যুৱ মহোৎসৱৰ কোৰাচ দল আদিৰ লগতে মাজুলীৰ বিশখন গাঁৱৰ মহিলা কৃষ্টি দলৰ সদস্যাৰ সৈতে প্ৰায় দুই শতাধিক নাচনী, ঢুলীয়া, তালিয়াকে ধৰি বিভিন্ন শিল্পীয়ে মিচিং জাতীয় সাজপাৰ পৰিধান কৰি ঐনিতম তথা গোমৰাগ নৃত্যৰে মুখৰিত কৰি তোলে সমগ্র মহোৎসৱৰ বাকৰি।
পুৰুষ-মহিলা, আবাল-বৃদ্ধ, বনিতা, যুৱক-যুৱতী আদি সকলো একাকাৰ হৈ এক অন্যন্য সাংস্কৃতিক পৰিৱেশ সৃষ্টিৰ মাজেৰে মিচিং জনগোষ্ঠীৰ লোকসকলে ঐক্য তথা সম্প্ৰীতিৰ পৰিচয় ফুটাই তোলে।
ইফালে এই মহোৎসৱৰ কাৰ্যসূচী সফল কৰি তোলাৰ বাবে এক সজাগতা সভাও অনুষ্ঠিত হয়।
উদযাপন সমিতিৰ সাধাৰণ সম্পাদক ৰাজীৱ পেগুৱে আঁত ধৰা অনুষ্ঠানত মিচিং বানে কেবাঙৰ সাধাৰণ সম্পাদক ৰাজু মেদকে আগন্তুক মিচিং যুৱ মহোৎসৱৰ কাৰ্যসূচী সফল কৰি তুলিবলৈ সকলো মিচিং ৰাইজৰ সক্ৰিয় অংশগ্ৰহণ কামনা কৰে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
